
VPIS MUZEJSKEGA ABONMAJA 2026/2027 
ZA VRTCE

Spoštovani,

novo šolsko leto je pred vrati in ponovno vas vabimo k vpisu muzejskega abonmaja za predšolske otroke.

[bookmark: _Hlk38605907]Letošnje leto bo v muzeju zelo pestro. Čakajo nas nove razstave in sveže delavnice z aktualnimi temami in vsebinami. Pošiljamo vam ponudbo za MUZEJSKI ABONMA s šestimi kreativnimi delavnicami, ki obetajo pustolovščine, izzive ter znanja in spoznanja iz preteklosti, ki bodo otrokom pomagala razumeti sedanjost in prihodnost. Letos pripravljamo delavnice: 

Prodam, kupim, zamenjam – o barantanju in kupčijah meščanov nekoč!!
V muzejski trgovini Pri Zlatku se bomo prelevili v trgovce in kupce, si ogledali star denar, tehtali moko in sladkor, ugotavljali, kakšne izdelke so kupovali pred desetletji. Ogledali si bomo znamenite izdelke mariborskih tovarn. V svojem starem blišču nas za pultom čakajo odlična Podravkina marmelada, prašek Mixal za pranje perila, Zlatorogovo terpentinovo milo za izdatno belino, Zlati Cet in drugi artikli. Trgovski plašč, tehtnica in dinarji nas že čakajo. Delavnico bomo zaokrožili z izdelkom.

36 žarnic! (v)
Kakšno je bilo življenje v Mariboru v tistih časih, ko še ni bilo elektrike? Spomnili se bomo Karla Scherbauma, ki je pred več kot 130 leti prvi v Mariboru uporabil elektriko in z njo prižgal 36 žarnic. Izvedeli bomo, kako je Drava pomagala osvetliti mesto in ga za zmeraj spremenila v obetavno industrijsko prestolnico. (Delavnico je mogoče pripraviti tudi v vrtcu.)

Vesna, vigred, pomlad (v)
Delavnica na temo praznovanje konca zime in prihoda pomladi. Na delavnici bomo spoznali šege in navade značilne za praznik pusta, Gregorjevega in Velike noči. (Delavnico je mogoče pripraviti tudi v vrtcu.)

Ali ste vedeli, da…  (v)
Delavnica na kateri raziskujemo prigode, pripetljaje in zanimivosti našega mesta. Lotili se bomo številnih zgodb in izvedeli, kdo je v njem prvi prižgal luč, kaj je padlo z neba sredi Glavnega trga, kaj je počel mestni posebnež Svengali, kdo so bili pasanti, izvoščki, splavarji in številni drugi. (Delavnico je mogoče pripraviti tudi v vrtcu.)

Od orožnika do policista!
Delavnica na temo varnosti nekoč in danes v našem mestu. Spoznali bomo ključne poklice in naloge, ki so jih opravljali stražo mojstri, miličniki in policisti nekoč, ki so skrbeli za red v mestu in širše.

Mesto in njegove skrivnosti!

Sprehod po mestu je odlična izkušnja spoznavanja in raziskovanja mestnega jedra. Ustavili se bomo pri najvidnejših mestnih znamenitostih, stopili skozi mestna vrata in se po gosposko sprehodili po Gosposki ulici, si ogledali stare fotografije mesta, ugotavljali, kje so bile posnete, in zaokrožili sprehod na prenovljenem Glavnem trgu.

[bookmark: _Hlk173826501]Posamezna delavnica traja eno šolsko uro. Pri njihovi izvedbi se lahko prilagodimo vašim željam in izvedemo več delavnic v enem dnevu (npr. zaradi oddaljenosti ali na kulturni dan). Cena abonmajske vstopnice je 18,00€ na otroka. Ponujamo vam tudi možnost, da tri abonmajske delavnice  izvedemo pri vas, v vašem vrtcu. V tem primeru je cena abonmaja 20,00€. Poleg tega lahko zadnjo delavnico izvedemo s starši. V tem primeru je cena abonmajske vstopnice 20,00€ po osebi oz. 23,00€, če tri delavnice izvedemo v vrtcu. Ob nakupu muzejske abonmajske vstopnice prejmejo otroci abonmajsko izkaznico, s katero imajo vse šolsko leto brezplačen vstop v muzej (za ogled razstav).
Prosimo vas, da za prijavo izpolnite priloženo prijavnico in jo pošljete v muzej (Muzej narodne osvoboditve Maribor, Ulica heroja Tomšiča 5, 2000 Maribor) ali na elektronski naslov termini@mnom.si ter tako rezervirate termine, v katerih bi nas želeli obiskati. Vse dodatne informacije dobite na tel. 040 780 052.

Veseli bomo, če se boste odločili za obisk našega muzeja.

Želimo vam obilo uspehov v novem šolskem letu in vas lepo pozdravljamo!


[bookmark: _Hlk173825890] Uroš Dokl,               								Simona Tripkovič,
 kustos  pedagog                                                                                                    direktorica











PRIJAVNICA ZA MUZEJSKI ABONMA
	Vrtec:
	

	Točen naslov vrtca, kjer se delavnice izvajajo (NE UPRAVE!):
	

	Ime skupine:

	

	Starost otrok:

	

	Število otrok: 

	

	Ime in priimek mentorja:
	


	Telefonska številka mentorja:

	

	Elektronski naslov mentorja:

	

	Predlagani termini za delavnice
(dan v tednu in ura):
	

	Datum prijave:

	



Želimo, da se tri delavnice (od šestih) izvedejo v našem vrtcu (obkrožite):
  DA                    NE 
Ene izmed navedenih delavnic se bodo udeležili tudi starši (obkrožite):
					 DA	 	   NE
Termini šestih kreativnih delavnic v šolskem letu 2026/2027:
	Mesec
	Naslov kreativne delavnice

	september–november
	Prodam, kupim, zamenjam

	november–december
	36 žarnic! (v)

	januar–februar 
	Vesna, vigred, pomlad (v)

	februar–april 
	Ali ste vedeli, da…  (v)

	april–maj
	Od orožnika do policista!

	maj–junij
	Mesto in njegove skrivnosti!



Izpolnjeno prijavnico pošljite na elektronski naslov termini@mnom.si. Za dodatne informacije pokličite na telefonsko številko 040 780 052.

